|  |  |
| --- | --- |
| Description: http://t3.gstatic.com/images?q=tbn:ANd9GcT6XS8BX02hKxwiXOwSjii9Rk-nArsVifoNCykwvn1KoKkJP0hTsQ | **РЕПУБЛИКА БЪЛГАРИЯ****НАЦИОНАЛНА ЗДРАВНООСИГУРИТЕЛНА КАСА** |

Национална здравноосигурителна каса – централно управление, на основание чл.10а, ал.2 от ЗДСл, във връзка чл.14, ал.1 и ал.2 от Наредбата за провеждане на конкурсите за държавни служители и Заповед № РД-09-550 от17.06.2015година на Управителя на НЗОК,

**ОБЯВЯВА КОНКУРС**

**ЗА ДЛЪЖНОСТ „ГЛАВЕН ЕКСПЕРТ”**

**(ЕДНА ЩАТНА БРОЙКА)**

в отдел „Пресцентър и протокол“ към дирекция „Връзки с обществеността“ в ЦУ на НЗОК, при следните условия:

1. Минимални изисквания, предвидени в нормативните актове за заемане на конкурсната длъжност:

* образование: висше;
* образователно - квалификационна степен : Бакалавър;
* професионален опит: 4/четири/ години;

или

* минимален ранг за заемане на длъжността: III-ти младши .

2. Предпочитана специалност, по която е придобито образованието:

* Масови комуникации и журналистика;
* Филология.

3. Специфични изисквания за конкурсната длъжност: няма.

4.Допълнителни изисквания за заемане на длъжността, съгласно утвърдена длъжностна характеристика:

* 4 /четири/ години професионален опит в областта на масовите комуникации или в журналистиката;
* владеене на английски език;
* владеенето и на друг език (немски, френски, руски) е предимство,
* компютърни умения.

5. Начин за провеждане на конкурса:

* тест;
* интервю.

6. Необходими документи, които кандидатите следва да представят за участие в конкурса:

* заявление за участие в конкурс /Приложение № 2 от Наредбата за провеждане на конкурсите за държавни служители (НПКДС);
* декларация по чл.17, ал.2, т.1 от НПКДС;
* копие от документи за придобита образователно – квалификационна степен и допълнителни квалификации;
* в случай, че кандидатът притежава съответния ранг за изпълнението на длъжността, представя заверено копие от служебна книжка;
* копие на документи удостоверяващи продължителността и областта на професионалния опит;
* копия от други документи по преценка на кандидата.

7. Документите следва да бъдат представени лично или чрез упълномощено лице с нотариално заверено пълномощно в 10 дневен срок от публикуване на обявлението в ЦУ на НЗОК гр. София, ул. „Кричим” № 1. Лице за контакт: Цветанка Младенова, главен експерт в отдел „Човешки ресурси“ в ЦУ на НЗОК, тел.: 02/9659142.

Краен срок за подаване на документите до 29.06.2015 година включително.

8. Списъците и други съобщения във връзка с конкурса ще се обявяват на официалната интернет страницата на НЗОК и на информационното табло в сградата на ЦУ на НЗОК гр. София, ул. „Кричим“ №1.

9. Описание на длъжността:

* Поддържа ежедневна връзка с медиите и отговаря на поставени от тях въпроси – устни и писмени;
* Участва в подготовка на пресконференции, брифинги и др.;
* Участва в подготовката на медийните изяви на експерти от НЗОК;
* Участва в изготвянето на прессъобщения;
* Подготвя ежедневен медия мониторинг на новините в областта на здравното осигуряване и на здравеопазването;
* Участва в срещи и кръгли маси, свързани с правата на ЗЗОЛ;
* Изготвя експертни мнения по проблеми, свързани с комуникацията с медиите.
* Указва методична помощ на сродни звена в РЗОК в рамките на своите компетенции.

10. Размер на основната заплата определена за длъжността 410 - 2300 лв.

Образци на заявление за участие в конкурс и декларация по чл.17, ал.2, т.1 от НПКДС могат да се изтеглят от <http://www.nhif.bg/>.